પામ્પોર :જમ્મુ-કાશ્મીરના પંપોરમાં આતંકવાદીઓ સાથે છેલ્લાં ત્રણ દિવસથી ચાલી રહેલી અથડામણનો આજે અંત આવ્યો હતો. સુરક્ષા દળોએ ત્રણેય આતંકવાદીઓને ઠાર માર્યા હતા. આ આતંકીઓ શનિવારે સીઆરપીએફના કાફલા પર હુમલો કર્યા બાદ નજીકમાં આવેલા જમ્મુ-કાશ્મીર આંત્રપ્રિનિયોરશિપ ડેવલપમેન્ટ ઈન્સ્ટિટ્યૂટની ઈમારતમાં છૂપાઈ ગયા હતા. સીઆરપીએફના મહાનિદેશક પ્રકાશ મિશ્રાએ જણાવ્યું હતું કે આ હુમલામાં લશ્કર-એ-તોયબાનો હાથ હતો.